Vysoký diastolicky tlak
Dobrý deň, chcem sa spýtať v com je problém,ak je zvýšený distolicky tlak? Alebo ako ho znizit. Tlak bežne  mavam 125/80… aktuálne dlhší čas 140/95-100. Neliečim sa ani nič podobne má obavu z toho dostolickeho.
Dobrý deň,
ďakujeme za prejavenú dôveru.
Systolický tlak je tlak, nameraný v krvnom obehu počas srdcovej kontrakcie (systoly), kedy sa vypudzuje krv zo srdca do krvého obehu. Diastolický tlak je tlak, nameraný keď sa srdce uvoľní a opäť sa naplní krvou. Rozdiel medzi týmito tlakmi sa nazýva pulzný tlak. Optimálny rozdiel medzi systolickým a diastolickým tlakom je 40 mmHg. Za normálny krvný tlak sa považujú hodnoty do 120/80 mmHg. O hypertenzii alebo vysokom krvnom tlaku môžeme hovoriť vtedy, ak hodnoty krvného tlaku trvale prevyšujú 140/90 mmHg.
Príčiny vysokého tlaku sú rôzne. K rozvinutiu prispieva genetika, nadmerný príjem soli, stres, nadmerná záťaž, málo pohybu, obezita či choroby obličiek.
Z voľnopredajných doplnkov sú vhodné na zníženie tlaku napr. prípravky s obsahom
cesnaku
,
hlohu obyčajného
či
magnézia
.
Na posúdenie nameraných hodnôt krvného tlaku a na zistenie ich príčiny sú potrebné vyšetrenia u kardiológa.
Prajem pekný zvyšok dňa.
S pozdravom
Mgr. Emma Halás Haluščíková